ලන්ඩන් ඔලිම්පික් ක්‍රීඩා උළෙලට සුදුසුකම් ලැබු ශ්‍රී ලංකාවේ බැඩ්මින්ටන් සුපිරි තරුව නිලුක කරුණාරත්නට අවශ්‍ය සියලු පහසුකම් ඉදිරියේදීත් ලබාදෙන බව ක්‍රීඩා ඇමැති මහින්දානන්ද අලුත්ගමගේ මහතා පවසයි.මේ අතර ඔලිම්පික් ගමන සාර්ථක කර ගැනීමට ක්‍රීඩා ඇමැති මහින්දානන්ද අලුත්ගමගේ මහතා ලබා දෙන මුල්‍ය අනුග්‍රහය හා අනෙකුත් පහසුකම් පිළිබඳ ස්තූතිය පළ කරන බව බැඩ්මින්ටන් ශූර නිලුක කරුණාරත්න ප්‍රකාශ කළේය.එමෙන්ම වසර කිහිපයක සිට අනුග්‍රහය ලබා දෙන මැක්ලරන්ස් ආයතනයටද ප්‍රණාමය පුද කරන බව හෙතෙම පැවැසීය.ක්‍රීඩා අමාත්‍යාංශයේ හා මැක්ලරන්ස් ආයතනයේ අනුග්‍රහය ගෙවී ගිය කාලයේ තරගාවලි රැසක දස්කම් දැක්වීමට ශක්තියක් වූ බව ද ඔහු සදහන් කළේය.ඔලිම්පික් පරිසාධන මට්ටම පසු කිරීමෙන් අනතුරුව නිලුක කරුණාරත්නට සුබ පැතීමේ හමුවක් පෙරේදා කොළඹදී පැවැති අතර එම අවස්ථාවට ක්‍රීඩා ඇමැති ඔලිම්පික් කමිටු සභාපති හා අනුග්‍රාහක මැක්ලරන්ස් ආයතනයේ නියෝජිතයන් ඇතුළු විශාල පිරිසක් එක්ව සිටියහ.මෙහිදී අදහස් දැක්වූ නිලුක කරුණාරත්න පැවැසුවේ ලන්ඩන් ඔලිම්පික් තරගාවලියට මුහුණදීම උදෙසා තමා හොඳ සූදානමකින් පසුවන බවයි.‘මා දැන් උපරිම තලයට පිවිස සිටිනවා.